वीमेन इम्पावरमेंट के लिए 70 महिलाओं ने निकाली स्कूटी रैली
रांची } जेसीआईकी ओर से शनिवार को वीमेन इम्पावरमेंट और रोड सेफ्टी के लिए महिलाएं बारिश के बावजूद शाम 5.30 बजे बाइक और स्कूटी से मोरहाबादी ग्राउंड की सड़कों पर निकलीं, तो मानो शहर थम सा गया। हर किसी ने अदब से महिलाओं की इस रैली को रास्ता दिया। रैली के जरिए महिलाओं ने संदेश दिया कि हम किसी से कम नहीं। ड्राइविंग करते समय हमेशा हेल्मेट पहनना चाहिए। रैली में शिरकत करने पहुंची महिलाओं ने इस बाइक रैली को सशक्तीकरण का माध्यम बताते हुए अपने लिए गौरवशाली क्षण बताया। इस दौरान बाइक रैली में लगभग 70 महिलाओं के बीच पांच मिनट की प्रतियोगिता हुई, जिसमें महिलाओं को स्कूटी चलाते समय नियंत्रण और आत्मविश्वास को देखा गया। रैली के समापन पर विजेताओं को ट्रॉफी देकर सम्मानित किया गया। मजूला देवी को सम्मानित किया गया, जिन्होंने 10 सालों में 5 हजार महिलाओं को स्कूटी सिखाया है।
hin_Deva hin_Deva